b'\n_START_ARTICLE_\nPalanga sands\n_START_PARAGRAPH_\nPalanga sands\xc2\xa0\xe2\x80\x93 kasmetinis tarptautinis papl\xc5\xabdimio l\xc4\x97k\xc5\xa1\xc4\x8diasvyd\xc5\xbeio (ultimeito) HAT tipo turnyras. Turnyras rengiamas Palangos papl\xc5\xabdimyje paskutin\xc4\xaf gegu\xc5\xbe\xc4\x97s savaitgal\xc4\xaf, sporto festivalio \xe2\x80\x9eSportas visiems\xe2\x80\x9c metu. Tai vienintelis Lietuvoje papl\xc5\xabdimio ultimeito HAT tipo turnyras._NEWLINE_Dalyvavimas turnyre yra atviras Lietuvos bei u\xc5\xbesienio sportininkams, taip pat ir pradedantiesiems. Tarp dalyvaujan\xc4\x8di\xc5\xb3 sportinink\xc5\xb3 turnyre tradici\xc5\xa1kai dominuoja \xc5\xbeaid\xc4\x97jai i\xc5\xa1 Lietuvos.\n_START_SECTION_\nIstorija\n_START_PARAGRAPH_\nPirmasis turnyras buvo rengiamas 2002 metais kaip komandinio, lauko taisykl\xc4\x97mis ir ant \xc5\xbeol\xc4\x97s \xc5\xbeaid\xc5\xbeiamo tradicinio ultimeito turnyras. Pirmojo turnyro pavadinimas buvo kaip ir sporto festivalio \xc2\xa0\xe2\x80\x93 \xe2\x80\x9eSportas visiems\xe2\x80\x9c. Nuo 2003 met\xc5\xb3 renginys persik\xc4\x97l\xc4\x97 \xc4\xaf Palangos papl\xc5\xabdim\xc4\xaf ir buvo t\xc4\x99siamas kaip komandinis turnyras. 2005 metai turnyro formatas pakeistas i\xc5\xa1 komandinio \xc4\xaf HAT tipo turnyr\xc4\x85. 2007 metais turnyras papildytas individualiomis rungtimis.\n_START_SECTION_\nIndividuali\xc5\xb3 rung\xc4\x8di\xc5\xb3 pasiekimai\n_START_PARAGRAPH_\nIndividualiose rungtyse gali dalyvauti ir var\xc5\xbeytis visi turnyro dalyviai. Individualios rungtys tai: toliausiai numesto skraidan\xc4\x8dio disko rungtis (distance), i\xc5\xa1mesto ir ilgiausiai ore i\xc5\xa1silaikiusio disko rungtis* pagaunant (MTA), toliausiai numesto ir paties pagauto disko rungtis (TRC) ir gra\xc5\xbeiausias besileid\xc5\xbeian\xc4\x8dio disko pagavimas krentat (layout)._NEWLINE_MTA rungtyje laikas skai\xc4\x8diuojamas nuo momento, kai metikas paleid\xc5\xbeia disk\xc4\x85 iki momento, kai metikas palie\xc4\x8dia disk\xc4\x85. Disk\xc4\x85 b\xc5\xabtina gaudyti tik viena ranka. TRC rungtyje taip pat b\xc5\xabtina disk\xc4\x85 gaudyti viena ranka.'